stanford-oval/wikipedia huggingface dataset:
Ontologiset kategoriat
Kategoriat > Selitysperustat kategorioille

intentionaaliset/mielliset
soveltuvat persoonien ja eläinten käyttäytymisen selittäiseen perustuen tarkoituksiin ja aikomksiin
biologiset/elolliset
soveltuvat persooniin, eläimiin ja kasveihin perustuen esimerkiksi ravinnon saantiin ja aineenvahduntaan
fysikaaliset/elottomat
soveltuvat luonnonesineiden selittämiseen perustuen esimerkiksi painovoimaan
H. L. Hunley

H. L. Hunley laiturilla
H. L. Hunley (joskus myös CSS H. L. Hunley) oli varhainen yhdysvaltalainen sukellusvene vuodelta 1863. Se oli etelävaltioiden käytössä Yhdysvaltain sisällissodassa. Hunley oli maailman ensimmäinen sukellusvene, joka upotti toisen aluksen: sen kiinnittämä miina tuhosi 1 800 tonnia painavan potkurisluupin USS Housatonicin. Samassa yhteydessä H. L. Hunley kuitenkin upposi itsekin vieden koko miehistönsä mukanaan.
Historia

Ensimmäinen yritys rakentaa taistelukykyinen sukellusvene tapahtui jo vuonna 1775, kun yhdysvaltalaisen David Bushnellin rakentama Turtle yritti upottaa Britannian kuninkaallisen laivaston tuolloisen lippulaivan HMS Eaglen. Yritys epäonnistui, kun räjähdepanosta ei saatu kiinnittymään Eaglen kylkeen.
H. L. Hunleyn rakentamista edelsi kaksi aluksen prototyyppiä. Helmikuussa 1862 suoritettiin lähellä New Orleansia ensimmäinen koesukellus Pioneerilla. Kolmehenkisen aluksen koesukellus onnistui, mutta aluksen kehittäjät joutuivat muutamaa kuukautta myöhemmin itse upottamaan aluksensa, jotta se ei olisi jäänyt vihollisen käsiin. Toinen prototyyppi oli viisihenkinen American Diver, joka valmistui Alabamassa jo seuraavana vuonna. Helmikuussa 1863 suoritettu koesukellus epäonnistui. Alus upposi, mutta kaikki miehistön jäsenet pelastuivat.
Konepaja Park and Lyons Mobilessa Alabamassa valmisti sukellusveneen keväällä 1863. Työnohjauksesta vastasivat konfederaation armeijan 21. Alabaman vapaaehtoisrykmentin pioneerit luutnantti W. A. Alexander ja G. E. Dixon.
Työ tehtiin Horace Lawson Hunleyn, )[James McClintock]]in ja Baxter Watsonin tekemien piirustusten pohjalta.
Myös alun perin Fish Boatiksi kutsuttu Hunley oli eräänlainen kovan onnen alus: myöhemmin H. L. Hunleyksi nimetty sukellusvene upposi kahdesti jo koematkoillaan. Ensimmäisellä kerralla alus vei mukanaan viisi ja toisella kerralla kaikki kahdeksan miehistön jäsentä. Jälkimmäisellä kerralla joukossa oli myös aluksen suunnittelija Horace Lawson Hunley. Hylky nostettiin, ja huonoista enteistä huolimatta aluksen päällikkö, kapteeni George E. Dixon, löysi uuden vapaaehtoisen seitsenhenkisen miehistön sukellusveneen viimeiselle matkalle.
Hunleyn keulaan oli rakennettu kiinteä, miinalla varustettu teräväkärkinen puomi (”puomitorpedo”), joka iskeytyi Housatonicin kylkeen. Onnistuneen iskun jälkeen Hunley peruutti pois räjäyttäen vihollislaivan kylkeen kiinnittyneen miinan mekaanisesti. Housatonic upposi viidessä minuutissa Charlestonin satamaan, jolloin viisi sen 160-henkisestä miehistön jäsentä kuoli.
Hunley kuitenkin upposi itsekin Charlestonin lahden suulla olevaan satamaan vieden mukanaan kapteeni Dixonin ja koko miehistön. Uppoamisen syytä ei tiedetä. Mahdollisesti alus oli vahingoittunut oman miinansa räjähtäessä, tai siihen oli ehkä tullut vuoto käsiaseiden tulituksessa ennen Housatonicin räjähdystä. Sukellusveneen miehistö kuoli asemapaikoilleen. Paniikista tai pakoyrityksestä ei löydetty merkkejä, kun hylky 1990-luvulla tutkittiin.
Hylkytutkimukset

Hylky paikallistettiin ensimmäisen kerran vuonna 1970. Vuonna 1995 sen löysi kirjailija Clive Cusslerin johtama National Underwater and Marine Agencyn sukeltajaryhmä Charlestoninlahden suulta olevasta satamasta. Hylky nostettiin 2000 ja asetettiin näytteille Warren Lasch Conservation Centeriin Etelä-Carolinaan. Miehistön jäsenten ruumiit tunnistettiin pitkällisten DNA-tutkimusten jälkeen, minkä jälkeen heidät haudattiin sotilaallisin kunnianosoituksin. Heidän kasvonsa on rekonstruktioitu museon kokoelmiin.
Muuta

Etelävaltioiden sotalaivojen nimen edessä oli CSS-lyhenne (”Confederate States Ship”), ja siksi H. L. Hunleytakin on usein kutsuttu nimellä CSS H. L. Hunley. Tämä nimi on kuitenkin epävirallinen, sillä virallisesti sukellusvene ei koskaan kuulunut etelävaltioiden sotalaivaston vahvuuteen. Sisällissodan aikana etelävaltioiden alueella rakennettiin useita muitakin sukellusveneitä, ja ainakin kaksi näistä teki epäonnistuneen hyökkäysyrityksen pohjoisvaltioiden sotalaivoja vastaan.
Tekniset tiedot

Hunleyn runko oli valmistettu 42 takorautalevystä. Sukellus tapahtui aluksen keulassa ja perässä olleiden vesisäiliöiden sekä aluksen kyljissä olleiden käsikäyttöisten sivuvakaimien avulla. Sivuttaisohjaus tapahtui peräsimen avulla. Voimanlähteenä oli seitsemän miehen pyörittämä kampi, joka oli yhdistetty aluksen perässä sijainneeseen potkuriin.
Ilmaa Hunleyssä riitti noin kahden tunnin sukellusta varten. Pinnan tuntumassa lisää ilmaa voitiin pumpata alukseen myös kahden putken kautta.
Valmistus aloitettu: 1863
Laskettu vesille: 1863
Paino: 7,5 t
Pituus: 12,8 m
Leveys: 1,2 m
Korkeus: 1,25 m
Voimanlähde: käsin veivattavat potkurit
Huippunopeus: 4 solmua (7 km/h) (sukelluksessa)
Miehistö: 1 upseeri, 7 värvättyä
Aseistus: puomitorpedo
Aiheesta muualla

Wikimedia Commonsissa on kuvia tai muita tiedostoja aiheesta .
Friends of the Hunley (englanniksi)
Konfederaation sukellusveneitä ennen Hunleya (englanniksi)
Historic Naval Ships Association - H. L. Hunley (Arkistoitu – Internet Archive) (englanniksi)
H. L. Hunley. William Alexanderin piirros (1863).
Sirkka Tälli

Sirkka "Sirkkis" Tälli on suomalainen drag-hahmo, jota esittää näyttelijä Pertti Kiviranta. Hahmo tuli tunnetuksi MTV3-televisiokanavan suorassa Punainen planeetta -keskusteluohjelmassa 1997–1998. Ohjelman tuotti Production House ja tuottajana toimi Liisa Akimof. Syksyllä 2000 Sirkka Tälli esitti kuluttajille ympäristöneuvoja antavaa ”tutkivaa journalistia” Yleisradion ohjelmasarjassa Ekoisti. Sirkka Tälli on juontanut sekä valtaväestölle että seksuaalivähemmistöille suunnatuissa tilaisuuksissa.
Unk

| Anthony Platt> Henkilötiedot |
| --- | --- |
Syntynyt: 28. marraskuuta 1982
Kuollut: 24. tammikuuta 2025 (42 vuotta)
Ammatti:  rap-artisti, DJ
Muusikko
Taiteilijanimi:  Unk 
Aktiivisena:  2006–
Tyylilajit:  pop rap, snap, crunk
Levy-yhtiöt:  E1 Music, Big Oomp Records
  [ Muokkaa Wikidatassa ] [ ohje ]  
Anthony Platt (28. marraskuuta 1982 – 24. tammikuuta 2025), tunnetaan paremmin taiteilijanimellään Unk, oli yhdysvaltalainen DJ ja rap-artisti Georgian Atlantasta.
Biografia

Anthony Platt syntyi 28. marraskuuta 1982. Tavattuaan DJ Jellyn ja DJ Montayn, hän liittyi heidän Southern Style DJs -nimisenn DJ-lähipiiriin. Unk esiintyi koulujen juhlissa ja muissa samankataisissa tapahtumissa ympäri Georgiaa. Vuonna 2000 Big Oomp pyysi Unkin tämän Big Oomp Recordsille ja Unk suostui.
Platt teki soolodebyyttinsä vuonna 2006 albumilla Beat’n Down Yo Block!, ja sen ensimmäinen single, “Walk It Out”, nousi Billboardin Hot 100 -listalla sijalle 10, R&B/Hip-Hop- ja Rap-listoilla sijalle 2 sekä Pop 100 -listalla sijalle 19. Seuraava single, “2 Step”, oli lähes yhtä suuri hitti, vakiinnuttaen Unkin paikan aikansa hittiartisteina. Molemmilla albumeilla oli myös loistavia remixejä, joissa esiintyivät tähdet kuten Outkast, Jim Jones, T-Pain ja E-40. Unkin toinen albumi, 2econd Season (2008), nousi myös Billboardin R&B/Hip-Hop -listoilla kärkikymmenikköön.
Vuonna 2009 Plattin saama sydänkohtaus keskeytti hänen uransa. Unk lopetti kiertueet, ja hänen musiikkituotantonsa hidastui, ja hän julkaisi vain muutaman singlen vuosina 2012–2015. Hänen julkisuutensa nousi jälleen hetkellisesti, kun hän esiintyi “Walk It Out” -kappaleellaan vuoden 2023 BET Awards -gaalassa.
Diskografia > Singlet

| Vuosi | Single | Listasijoitukset> U.S. | Listasijoitukset> U.S. R&B | Listasijoitukset> U.S. Rap | Listasijoitukset> U.S. Pop | Albumilta |
| --- | --- | --- | --- | --- | --- | --- |
| 2006 | ”Walk It Out” | 10 | 2 | 2 | 22 | Beat'n Down Yo Block! |
|  |  |  |  |  |  | Beat'n Down Yo Block! |
| 2007 | ”2 Step” | 24 | 10 | 4 | 32 | Beat'n Down Yo Block! |
| 2007 | ”Hit the Dance Floor” (feat. Baby D) | - | 103 | - | - |  |
| 2008 | ”Show Out” | - | 46 | 17 | - | 2econd Season |
| 2008 | ”In Yo Face” | - | - | - | - | 2econd Season |
Aiheesta muualla

Unk Myspacessa (englanniksi)
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Yhdysvallat 
Taiteenala:  MusicBrainz 2 
Muut:  Europeana
Rin Tin Tin (kappale)

| ”Rin Tin Tin” Leevi and the Leavings |
| --- | --- | --- |

Singlen tiedot
 Albumilta: Häntä koipien välissä
 B-puoli: ”Mäyrä”
 Julkaistu: 1988
 Tuottaja(t): Johanna Kustannus
 Tyylilaji: suomirock
 Kesto: 04.11
 Levymerkki: Pyramid
Leevi and the Leavingsin muut singlet
| ”Kerro terveiset lapsille” 1986 | ”Rin Tin Tin” 1988 | ”Teuvo, maanteiden kuningas” 1988 |
Rin Tin Tin on Leevi and the Leavingsin vuonna 1988 julkaistu single, jonka b-puolella on "Mäyrä".
Kappale on samana vuonna julkaistulta Häntä koipien välissä -albumilta, ja sen on säveltänyt, sanoittanut ja sovittanut Gösta Sundqvist.
Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Rin Tin Tin” ylsi sijalle 31.
Tuotanto

Gösta Sundqvist piti omaa lauluaan kappaleessa epäonnistuneena ja kappaleen singlejulkaisua ”järjettömänä”. Hän sanoi Soundin haastattelussa 1988, että kappaleen tekemisellä oli kova kiire, koska se piti saada kokoelmalevylle. Sundqvistin mukaan hänellä oli myös flunssa kappaletta äänitettäessä.
Yhtyeen kitaristi Risto Paananen on kertonut, että Sundqvist halusi ″jossain vaiheessa” laulaa kappaleen uudestaan. Paanasen mukaan myös hänen oma äänensä on kertosäkeessä epävireessä.
Kokoonpano

Gösta Sundqvist - laulu, kitara
Juha Karastie - kitara, mandoliini
Risto Paananen - laulu, kitara, basso, kosketinsoittimet
Niklas Nylund - rummut, lyömäsoittimet
Versioinnit

Egotrippi esitti kappaleesta cover-version vuonna 2007 julkaistulla tribuutti-albumilla Melkein vieraissa – Tribuutti Leevi and the Leavingsille. Vasas flora och fauna julkaisi kappaleesta ruotsinkielisen sovituksen marraskuussa 2018.
Samuel Purola

| Samuel Purola |
| --- | --- |
 Samuel Purola (kolmas vasemmalta) voitti 100 metrin SM-hopeaa Jyväskylän Kalevan kisoissa vuonna 2018.
Henkilötiedot
Koko nimi:  Samuel Edvard Purola
Syntynyt: 19. toukokuuta 2000 (ikä 24) Oulu, Suomi
Yleisurheilija
Pituus:  191 cm
Paino:  98 kg
Laji:  pikajuoksu
Seura:  Oulun Pyrintö
Valmentaja:  Mika Purola
Ennätykset:  100 m: 10,31 s (Mannheim 2017) 200 m: 20,45 s (Malmö 2022)
 Tietolaatikko päivitetty 22.7.2022 
Samuel Edvard Purola (s. 19. toukokuuta 2000 Oulu) on suomalainen pikajuoksija. Purolan seura on Oulun Pyrintö, ja häntä valmentaa isä Mika Purola. Mika-isän lisäksi myös Samuel Purolan äiti Soile Purola (o.s. Ruunaniemi) ja setä Pertti Purola ovat kilpailleet pikajuoksussa. Purolan managerina toimii Jukka Härkönen.
Arvokilpailut

Alle 18-vuotiaiden Euroopan mestaruuskilpailuissa Tbilisissä vuonna 2016 Purola voitti pronssia 100 metrin juoksussa ja oli viides 200 metrillä. Purola voitti 17-vuotiaana alle 20-vuotiaiden yleisurheilun EM-kisoissa Italian Grossetossa hopeaa heinäkuussa 2017 ajalla 10,79. Juoksussa oli vastatuulta 4,3 m/s. Samoissa kisoissa hän juoksi pronssia 200 metrillä ajalla 21,00
Purola valittiin Suomen joukkueeseen Tampereella vuonna 2018 järjestettyihin alle 20-vuotiaiden maailmanmestaruuskilpailuihin. Hän eteni kilpailuissa 100 metrillä välieriin mutta jätti välierät väliin kuumeen takia. Samasta syystä hän jätti väliin myös pikaviestin. Purola oli valittu myös 200 metrille, jonka hän oli päättänyt jättää väliin jo ennen kisoja. Purola piti kilpailuja kauden päätavoitteenaan ja asetti tavoitteekseen sadalta metriltä finaalipaikan ja kauden parhaan ajan.
Purola juoksi Berliinin EM-kilpailuissa 2018 ankkuriosuuden Suomen pikaviestijoukkueessa, joka sijoittui kuudenneksi Suomen ennätys -ajalla 38,92. Joukkue oli parantanut maan ennätyksen jo alkuerissä aikaan 39,11. Hän karsiutui 60 metrin alkuerissä Glasgow'n sisäratojen EM-kilpailuissa 2019. Saman vuoden Boråsin alle 20-vuotiaiden EM-kilpailuissa hän karsiutui 100 metrin välierissä. Toruńin sisäratojen EM-kilpailuissa 2021 hän karsiutui 60 metrin alkuerissä. Hän sijoittui saman vuoden  Tallinnan alle 23-vuotiaiden EM-kilpailuissa 200 metrillä neljänneksi ajalla 20,81. Münchenin EM-kilpailuissa 2022 hän karsiutui 200 metrin välierissä ja pikaviestin alkuerissä. Rooman EM-kilpailuissa 2024 hän karsiutui 200 metrin alkuerissä.
SM-kilpailut

Purola on saavuttanut Kalevan kisoissa 100 metrillä kultaa 2021 ajalla 10,38, hopeaa 2018 ja pronssia 2019 sekä 200 metrillä kultaa 2021 ajalla 20,80, 2023 ajalla 20,93 ja 2024 ajalla 20,81 sekä pronssia 2020. Hän voitti sisäratojen suomenmestaruuden 60 metrillä 2019 ajalla 6,70 ja sai SM-hopeaa 2020, 2021 ja 2022. Hän voitti 200 metrin sisäratojen suomenmestaruuden vuonna 2017 17- ja 19-vuotiaiden sisäratojen Suomen ennätysajalla 21,29, vuonna 2018 ajalla 21,26, vuonna 2020 ylipitkien ratojen 22-vuotiaiden SE-ajalla 20,85, vuonna 2021 ajalla 21,28, vuonna 2022 ajalla 21,01 ja vuonna 2024 ajalla 21,05. Viestijuoksun Suomen mestaruuskilpailuissa Purola on saavuttanut 4 × 100 metrin viestijuoksussa SM-hopeaa vuonna 2020 ja SM-pronssia vuonna 2016.
Maaottelut

Purola on kilpaillut aikuisten maaotteluissa vuodesta 2017 lähtien. Hän voitti Suomi–Ruotsi-maaottelussa 100 metriä 2021 ja 200 metriä 2020 ja 2021.
Omat ennätykset

Purolan ennätys sadalla metrillä on 10,31 sekuntia ja 200 metrillä 20,45 s. Jälkimmäinen aika on myös Suomen ennätys. Tuolla ajallaan heinäkuussa 2022 hän rikkoi Tommi Hartosen yli 21 vuotta vanhan Suomen ennätyksen.
Purola on juossut useita nuorten sarjojen Suomen ennätyksiä. Heinäkuussa 2022 hänen nimissään oli 17-vuotiaissa ulkoradoilla 100 metrin (10,31), 150 metrin (16,10), 200 metrin (20,84) ja sisäradoilla 200 metrin (21,29) ja 300 metrin (34,74) ennätykset, 19-vuotiaissa ulkoradoilla 100 metrin (10,31) ja sisäradoilla 60 metrin (6,67), 200 metrin (21,11) ja 300 metrin (34,74) ennätykset sekä 22-vuotiaissa ulkoradoilla 200 metrin (20,45) ja sisäradoilla 200 metrin (21,09 ja ylipitkällä radalla 20,85) ennätykset.
Muuta

Purola on nimennyt vahvuudekseen vahvan lopun ja suosikkimatkakseen 200 metriä . Hän on harrastanut myös painia ja jalkapalloa, mutta valitsi yläkouluikäisenä yleisurheilun päälajikseen. Yleisurheilussa Purola on alusta alkaen keskittynyt pikajuoksuun.
Purola pitää Usain Boltia ja Christophe Lemaitrea esikuvinaan.
Henkilökohtaiset ennätykset > Ulkoradoilla

| Laji | Aika | Paikka | Päivä |
| --- | --- | --- | --- |
| 100 m | 10,31 | Mannheim | 1.7.2017 |
| 200 m | 20,45 | Malmö | 17.7.2022 |
| 300 m | 33,27 | Lappeenranta | 1.6.2023 |
| 400 m | 46,80 | Jyväskylä | 26.7.2022 |
Henkilökohtaiset ennätykset > Sisäradoilla

| Laji | Aika | Paikka | Päivä |
| --- | --- | --- | --- |
| 60 m | 6,67 | Tukholma | 4.2.2019 |
| 200 m | 20,93 | Växjö | 20.1.2023 |
| 300 m | 34,74 | Helsinki | 6.3.2016 |
Lähde
Arvokilpailuedustukset

Alle 18-vuotiaiden EM-kilpailut 2016 (100 m, 200 m)
Alle 20-vuotiaiden EM-kilpailut 2017 (100 m, 200 m, 4 × 100 m)
Alle 20-vuotiaiden MM-kilpailut 2018 (100 m)
EM-kilpailut 2018 (4 × 100 m)
Alle 20-vuotiaiden EM-kilpailut 2019 (100 m)
Sisäratojen EM-kilpailut 2019 (60 m)
Sisäratojen EM-kilpailut 2021 (60 m)
Alle 23-vuotiaiden EM-kilpailut 2021 (200 m)
Swish

Swish on ruotsalaisten pankkien yhteisyritys Getswish AB:n lanseerama ja ylläpitämä älypuhelinsovellus rahojen välittämiseen yksityishenkilöiden ja yritysten välillä. Sovellus julkaistiin vuonna 2012. Sen tavoitteena on mahdollistaa viiveettömät tilisiirrot yksityishenkilöiden välillä ja tätä nykyä myös mahdollistaa mobiilimaksut kuluttajien ja yritysten välillä.
Getswish-yrityksen perusti Ruotsin kuusi suurinta pankkia: Danske Bank, Handelsbanken, Länsförsäkringar Bank, Nordea, SEB sekä Swedbank ja ruotsalaiset säästöpankit. Vuonna 2013 yhteisyritykseen tuli mukaan Skandiabanken, vuonna 2014 ICA-banken ja vuonna 2017 Ålandsbanken.
Getswish AB omistaa sovelluksen, mutta teknisesti tilisiirrot valtuutetaan tilisiirtoja välittävästä Bankgirot-yrityksestä. Yhteenliittymä on avoin kaikille Ruotsissa toimiville pankeille, ja palvelun käyttöön ottaakseen sellaisen tulee liittyä Bankgirotin pikamaksujärjestelmään. Järjestelmä mahdollistaa suuren kapasiteetin ja nopean käsittelyajan maksuille vuorokauden ympäri. Se on rakennettu avoimeksi alustaksi mahdollistaen pankeille itsenäisen ja vapaan hinnoittelupolitiikan ja erilaisten tarjousten tai kampanjoiden luomisen.
Rahan lähettämistä sovelluksella sanotaan puhekielessä ”swishaamiseksi” (ruots. swisha).
Yleistä

Palvelua käytetään älypuhelinsovelluksella, joka on ladattavissa Android-, iOS- ja Windows Phone -käyttöjärjestelmille. Käyttö aloitetaan rekisteröimällä puhelinnumero pankkitiliin verkkopankissa tai myös suoraan puhelimella Handelsbankenin, Länsförsäkringar-pankin, Nordean, Swedbankin ja säästöpankkien tapauksessa. Lisäksi valitaan maksukohtainen, päivittäinen ja viikoittainen saldoraja. Halutessaan käyttäjä voi kokonaan estää maksujen lähettämisen, mutta maksujen vastaanottaminen on silti mahdollista. Pankki vahvistaa rekisteröitymisen lopuksi puhelinnumeron lähettämällä varmistuskoodin tekstiviestitse.
Maksujen tekeminen Swishillä edellyttää Mobilt BankID -tunnistautumissovelluksen käyttöönottoa. Yli 10 000 kruunun suuruiset maksut on hyväksyttävä etukäteen verkkopankissa ennen Swish-maksua. Yli 150 000 kruunun suuruisia maksuja ei voi kuitenkaan maksaa lainkaan Swishillä, vaan se on tarkoitetut lähinnä päivittäiseen pankkiasiointiin. Palvelun voi rekisteröidä myös ulkomaiselle puhelinnumerolle, mutta sen käyttäjällä tulee olla ruotsalainen pankkitili ja sille verkkopankkitunnukset. Yhden tilinumeron voi yhdistää vain yhteen puhelinnumeroon ja päinvastoin. Yhtäläistä ikärajaa palvelun käytölle ei ole, mutta pankkikohtaisesti vaihdellen yleiseksi ikärajaksi maksujen lähettämiselle – joskin mahdollisesti pienemmillä saldorajoilla – on vakiintunut 13 vuotta, kun taas vastaanottamiselle ei yleensä ole lainkaan ikärajaa. Vuodesta 2014 yritykset, yhdistykset ja muut organisaatiot ovat voivat hankkia itselleen Swish-numeron maksuliikennettä varten. Nämä yritysnumerot ovat 123-alkuisia, ja niitä seuraa yrityskohtainen seitsenmerkkinen numerosarja: ne eivät siis ole yritysten puhelinnumeroita. Toiminto mahdollistaa kevyen ratkaisun mobiilimaksujen vastaanottamiselle maksutapana.
Jos käyttäjällä ei ole tuettua älypuhelinta tai hän ei halua asentaa sovellusta, voi maksuja vastaanottaa mutta niiden lähettäminen ei ole mahdollista. Palvelu otetaan käyttöön täysin vastaavalla tavalla kuin normaalisti, ja maksuliikennettä voi tarkkailla omasta verkkopankistaan. Ilman puhelinnumeroa ja verkkopankkia palvelua ei voi käyttää.
Maksuun kirjataan summa, tapahtumatunniste, vastaanottajan puhelinnumero ja vapaavalintainen viesti vastaanottajalle. Sovellus kirjaa käyttäjän ulos automaattisesti, jos sovellusta ei käytetä.
Yleistä > Windows Phone ja Mobile

Palvelun julkaistiin joulukuussa 2012 aluksi vain Android- ja iOS-käyttöjärjestelmille. Sovellusta ei voitu alun perin julkaista Windows-laitteille, sillä niille ei ollut saatavilla Mobilt BankID -sovellusta, jota käytetään jokaisella käyttökerralla sovellukseen kirjautumiseen. Sovellus kuitenkin julkaistiin toukokuussa 2013, jolloin Getswish AB aloitti oman mobiilisovelluksensa kehittämisen. Loppuvuodesta 2013 myös Windows Phonelle julkaistiin sovellus, joka toimii myös uudemmassa Windows Mobile -käyttöjärjestelmässä.
Yleistä > Tilastoja

Kuusi ruotsalaista pankkia perusti Getswish AB:n vuonna 2012.
Joulukuussa 2014 Swishillä oli kaksi miljoonaa käyttäjää.
Kesäkuussa 2015 Swishillä oli kolme miljoonaa käyttäjää.
Kesäkuussa 2015 Swish-palvelussa välitettiin 3,6 miljardia kruunua.
Kesäkuussa 2015 palveluun rekisteröityi 170 000 uutta käyttäjää.
Kesäkuussa 2015 palvelun kautta rekisteröitiin 6,4 miljoonaa maksutapahtumaa.
Menestyksen taustalla on ruotsalaisten vähäinen käteisen käyttö, mitä on edelleen edesauttanut Swishin ja sen kaltaisten mobiilimaksusovellusten yleistyminen. Harva kantaa enää käteistä mukanaan, ja toisaalta yhä harvempi haluaa enää ottaa vastaan käteistä esimerkiksi laskua jaettaessa seurueen kesken. Ilmiö on kuitenkin pohjoismainenlähde?, sillä edelleenkin vuonna 2016 joissakin EU-maissa on yleistä, että kaupoissa maksukorttia ei hyväksytä maksuvälineenä, ja käteisen käyttö on yleistä lähde?. Lisäksi palvelu saavutti nopeasti kriittisen käyttäjämäärän, eli palvelu levisi niin laajalle, että se yleistyi nopeasti.
Yleistä > Hinnoittelu

Yksityisille ilmainen, yrityksille ja yhdistyksille Handelsbankenilla on 49–75 kruunun kuukausimaksu ja lisäksi maksutapahtumakohtainen 2 – 2,85 kruunun kertamaksu.
Yleistä > Yritykset

Kesästä 2014 lähtien yritykset ovat voineet tarjota Swishiä maksutapana. Tavoitteena on tarjota mahdollisimman kevyt ja kustannustehokas ratkaisu pienyrityksille ja -yhdistyksille. Yritykset eivät käytä maksun kohdistamiseen puhelinnumeroa, vaan ne saavat 123-alkuisen Swish-tunnuksen. Jo ennen tätä osa yhdistyksistä otti Swish-maksuja vastaan henkilökohtaisten Swish-tilien kautta. Swish voi olla vaihtoehtoinen maksutapa perinteisten korttimaksujen ja käteisen rinnalla.
Vuoden 2016 alussa käynnistettiin kokeilu verkkokauppaostosten maksamisesta Swishillä. Tämä kokeilu kuitenkin keskeytettiin teknisten ongelmien takia. Joulukuussa 2016 aloitettiin uusi kokeilu pienellä määrällä verkkokauppoja, ja palvelua laajennettiin yleiseen käyttöön vuonna 2017.
Yleistä > Turvallisuus

Sovellusratkaisun turvallisuus perustuu Mobilt BankID -tunnistautumiseen. Salasanaa ei koskaan tallenneta laitteen muistiin, ja se salataan palvelimen ja päätelaitteen välisessä tietoliikenteessä. Turvallisuustaso on tämän vuoksi korkea. Joidenkin väärinkäyttötapausten syyksi on ilmennyt se, että huijarit ovat seuranneet olan takaa salasanan näppäilyn ja kirjautuneet näillä tunnuksilla omilla laitteillaan. Lisäksi jotkut huijaukset perustuvat yksinkertaisesti maksutapariippumattomiin pyyntöihin maksaa olemattomista hyödykkeistä. Teoriassa olisi mahdollista asentaa puhelimeen haittaohjelma, joka lähettää näyttökuvia salasanan kirjoittamisesta huijarille, mutta tällaisia huijauksia ei ole toistaiseksi käynyt ilmi. Näyttönäppäimistöllä tallennettujen tietojen salakuuntelu on kuitenkin hankalampaa kuin fyysisellä näppäimistöllä kirjoitettujen tietojen, joten riski on arvioitu pieneksi. Puhelinten tietosuoja on vielä toistaiseksi yleisesti ottaen parempi: esimerkiksi iOS- ja Windows-puhelimissa ei ole mahdollista (tai se on tehty hyvin vaikeaksi) asentaa sovelluksia virallisen, valvotun sovelluskaupan ulkopuolelta. Jos salasana on vain käyttäjän tiedossa, Swish-palvelu on verrattain turvallinen ratkaisu rahaliikenteeseen.
Vastaanottajan puhelinnumeroa ei tarkisteta tarkistussummalla, joten periaatteessa puhelinnumeron näppäilyvirhe voi välittää maksun väärälle henkilölle. Puhelinnumeroon verkkopankissa yhdistetyn vastaanottajan nimi kuitenkin näytetään ennen maksun vahvistamista, joten yleisellä huolellisuudella tämä on vältettävissä.